



ΔΕΛΤΙΟ ΤΥΠΟΥ
Ο Δήμος Ρόδου και ο Δημοτικός Οργανισμός Πολιτισμού – Αθλητισμού Ρόδου, διοργανώνουν συναυλία με δύο σημαντικά έργα του Ρόδιου συνθέτη, Αντώνη Κυζούλη, τα οποία εντάσσονται στο κατανυκτικό κλίμα της Μεγάλης Εβδομάδας. 
Συγκεκριμένα θα παρουσιαστούν ο κύκλος τραγουδιών πάνω στην ομώνυμη ποιητική σύνθεση του Κωστή Παλαμά με τον τίτλο, «Ο Τάφος», και σε πρώτη εκτέλεση η καντάτα με τον τίτλο, «Τον Ήλιον Κρύψαντα», βασισμένη στο ομώνυμο κείμενο του Γεωργίου Ακροπολίτη(13ος αιώνας μ.Χ.). Η μετάφραση και η απόδοση των κειμένων έγινε από την κορυφαία συγγραφέα και ποιήτρια, Αγαθή Δημητρούκα, η οποία θα έχει επί σκηνής και το ρόλο του αφηγητή. 
Η εκδήλωση θα πραγματοποιηθεί στο Δημοτικό Θέατρο Ρόδου, το Σάββατο 20 Απριλίου και ώρα 21:00 με ελεύθερη είσοδο. Οι συντελεστές που λαμβάνουν μέρος είναι οι εξής:
Μουσική σύνθεση, πιάνο: Αντώνης Κυζούλης
Απόδοση και απαγγελία: Αγαθή Δημητρούκα
Διδασκαλία και διεύθυνση χορωδίας: Άντζελα Σπανού
Ερμηνεύει το φωνητικό σύνολο «Δέκα με Τόνο»
Παρουσίαση της εκδήλωσης: Ροδούλα Λουλουδάκη
Χορηγοί της εκδήλωσης: Cafe Ωβέρνη, τυπογραφείο Νίκου Χατζηκαλημέρη

